[{"text_idx": "#000000", "text": "ERNA lugu: Ratturid ka\u0308isid vo\u0303o\u0303ras liivakastis ma\u0308ngimas, neljas osa"}, {"text_idx": "#000001", "text": "Selles peatu\u0308kis po\u0308o\u0308ratakse ko\u0303ik peapeale ning korraldajad hakkavad puid alla saama."}, {"text_idx": "#000002", "text": "Vaadates u\u0308les, vaadates ringi; kiireks la\u0308ks. Pakkisime end kokku, pambud selga ja tuld. 60min anti aega viimasesse, kaheteistku\u0308mnendasse punkti jo\u0303udmiseks. Otsetee algas, kust mujalt kui la\u0308bi raiesmiku, mo\u0308o\u0308da kraave, mo\u0308o\u0308da metsa, la\u0308bi no\u0303geste, nagu ikka. Mo\u0303ned minutid hiljem juba tagus va\u0308lku nii, et ei saanud aru, kus kohas see oli. 360kraadi u\u0308mberringi, lisaks peakohal. Kas varjuda vo\u0303i ko\u0303ndida? Kuhu on vo\u0303imalik lagedal varjuda?"}, {"text_idx": "#000003", "text": "Vanameister manitses vahepeal, \u201cMa ju u\u0308tlesin, et vihmakeepe la\u0308heb vaja...\u201d Rene kontrollis varasemalt puht informatsiooni mo\u0303ttes enda oma a\u0308ra ning see kaalus ju 650g. Seda oleks pidanud kotis vedama u\u0308le 69 km. Just nii palju oli vaja enne maha ka\u0308ia, kui seda vaja la\u0308ks. Nojah, eelmisel pa\u0308eval tehtud otsus oli eelmise pa\u0308eva otsus... Erik ajas keebi selga, Marti ja Aivo sa\u0308a\u0308stsid pru\u0308gikotid jo\u0303eu\u0308letusest, to\u0303mbasid need peale. Rene pakkis lihtsalt oma telefoni veekindlasse kotti. Vihmaga keeldus Garmin koosto\u0308o\u0308st, paberkaardid samuti. Suund oli teada, vaiksel to\u0308ntsival sammul muudkui punkti poole. Juba kombekohaseks saanult, turvaalas tulime teele va\u0308lja. Meil ja\u0308i puudu 750m ja ca pool tundi, et kuiva nahaga oleks pa\u0308a\u0308senud."}, {"text_idx": "#000005", "text": "Juhendi kohaselt pidi selles punktis valges kohal olema, sest muidu ei olevat saanud seda u\u0308lesannet sooritada, vo\u0303i tuli pime aeg mo\u0308o\u0308da saata. Kuulsime veel, et meie taga oli 1,5h vaikust. Porter Racingu tiim liikus kogu trassi, vo\u0303rreldes teistega, justkui ratastel.\nPannes kokku seda kirjatu\u0308kki, tekkis meil omavahel mitmeid arutelusid, reeglitega seoses. Kuidas la\u0308ksid meeskonnad rogainile o\u0308o\u0308sel pimedas, kui viimane u\u0308lesanne tuli sooritada valges?"}, {"text_idx": "#000006", "text": "Viimane u\u0308lesanne: Airsoft relvadest langeva sihtma\u0308rgi pihta laskmine. Aivo sai ka\u0308sirelva, teised automaatrelvad. Natuke harjutamist ja sooritama. Selgus veel, et sadama hakanud vihm rikkus kogu mehe pa\u0308evato\u0308o\u0308 ning pidime sooritama lu\u0308hivariandi planeeritust.\nMo\u0303telge korraks kaasa: Kas teate kedagi, kes teaks kedagi, kes pole dus\u030cs\u030ci all ka\u0308inud? No ikka on ka\u0308inud, eks. Nu\u0308u\u0308d meenutage, mis tingimustel pakisupid u\u0308limalt ha\u0308sti maitsevad? Meelest la\u0308inud? Kontrollige, paar peatu\u0308kki tagasi. Nii, nu\u0308u\u0308d pange siis riidesse, saapad jalga, vo\u0303tke see 13 kg kaaluv kott selga ning minge dus\u030cs\u030ci alla. Olge seal no minimaalselt 30 minutit. Mobiiltelefon pange ka kotti, siis saate emotsiooni juurde veel, nu\u0308u\u0308d laske dus\u030cs\u030cist tulev vesi omale pa\u0308he nii, et vesi silma ikka voolab. Seiske pu\u0308sti, vo\u0303tke relv, sihtige ja hakake 25 m pealt ma\u0308rki laskma. Pimedaks hakkas ka minema. Aivo suunas oma proz\u030cektori iga kord ma\u0308rklaua poole ja teised aimasid, mida sihivad, mida lasevad. Tehtud, 8/10 kontole, kuivemad riided selga, kui oli midagi ja kiirelt minekule. Kiiretapp Erna matka finis\u030cisse, kiireim vo\u0303istkond vo\u0303idab. Hiljem selgus, et meil va\u0308ga kiire ei olnud... 7,7p 12minutilise ka\u0308imise eest. Hea tunne oli, kogu rada sai tehtud. Aega kulus alla 26 tunni."}, {"text_idx": "#000008", "text": "Tegelikult passisime u\u0308le tunni KP12s auto tagaluugi all vihmavarjus, enne kui mainiti, et rada saab la\u0308bi ikka seal, kust alustasite. Sel hetkel oli juba tunda, kuidas mingi veresoon kusagil paisus; et kas te head korraldajad omavahel ikka suhtlete? Stardis oli jutt u\u0308htemoodi, rajal muudkui muutus. Lo\u0303pus veel midagi muud? Viimases, KP12-s, pidi olema piiratud ala peal ootamine, et Rogainile pa\u0308a\u0308seda. Veel u\u0308kskord, nende ma\u0308ng, nende reeglid, nende liivakast..."}, {"text_idx": "#000009", "text": "Korraldaja telgis sai maitsta ka sooja kakaod ning plaan oli kiiresti need 5 rogaini punkti a\u0308ra tuua. Palusime veel korra, et a\u0308kki saame kotist asju maha ja\u0308tta ja kergendada oma jalavaeva, sest ilma oli ikka u\u0308lim. Erik mainis veel suht toonivalt, et ka\u0308ivitataks mingi kriisiolukorra protokoll, sest see, mis va\u0308ljas toimub, ei ole u\u0308htegi stsenaariumisse sisse kirjutatud. -\u201cMetsa te ju ka oma varustust maha ei ja\u0308taks\u201d ja \u201cIlm la\u0308heb kohe ilusaks\u201d, oli suht u\u0308leolev vastus. Selleks hetkeks, kui meie meekond saadeti ta\u0308isvarustuses aasta karmimas vihmas Rogainile, ei olnud veel \u201cpiisavalt ekstreemne\u201d, selgus tagantja\u0308rgi. Kelle liivakast?"}, {"text_idx": "#000010", "text": "Kaks kiipi, neli meest. Juhendis selgelt kirjas, mida peab tegema. Pigem mitte? Ko\u0303igil meil Erna kogemused puuduvad. Kuidas mida teha, saab ju juhendist vo\u0303i ku\u0308sid. Paraku oligi nii, et tee ja koge, siis saad targemaks, mitte a\u0308ra juhindu juhendist. Nende liivakast, eks.\nRogain oli vaevaline, jalad lo\u0303id ko\u0303igil tuld va\u0308lja. Kuna olime u\u0308hed esimesed rajal, siis ei olnud mingeid \u201cradu\u201d sisse tallutud ja suht va\u0308he oli lampidega tegelasi liikvel. Olime ja\u0308llegi need teerajajad. Ent enesetunne vo\u0303rreldes hommikusega oli pea peale po\u0308o\u0308ratud. Esimest punkti ei leidnud, otsustasime edasi liikuda, tempo kukkus iga kilomeetriga, pea ei to\u0308o\u0308tanud enam, ku\u0308lm, vihma sadas endiselt. Teist punkti ka a\u0308ra ei toonud. Masendav. Siis panime pead kokku, vo\u0303tsime ennast kokku ning hakkas asi laabuma. Saime ka\u0308tte esimesed rogaini punktid. Lo\u0303puks..."}, {"text_idx": "#000012", "text": "\u201cOhutuse ja inimeste tervise huvides vo\u0303imaldati hiljem lo\u0303petanud meeskondadel autodes vo\u0303i telkides enne Rogaini riideid vahetada ja varustust maha ja\u0308tta\u201d. Kas meie olime mingil teisel vo\u0303istlusel vo\u0303i? Mingis teises maakonnnas vo\u0303i? Kas meil paistis pa\u0308ike? Vo\u0303i me jo\u0303udsime liiga vara kohale?\nPool tundi ja\u0308ime hiljaks, et oleks kuiva nahaga lo\u0303ppu jo\u0303udnud. 3 tundi kaotasime aega oma ekslemistega.\nPorter Racing meeskond lo\u0303petas 2017a Erna matka pu\u0308hapa\u0308eva hommikul 03.10. Sellel hetkel kui meie finis\u030cisse jo\u0303udsime, alustasid oma Rogaini teekonda Pioneerid, hilisemad vo\u0303itjad. Midagi pole u\u0308telda, ko\u0303vad mehed. Teadsid, mis ma\u0308ngu ma\u0308ngivad. Kogenud mehed juba sellel alal."}, {"text_idx": "#000013", "text": "U\u0308llatus muidugi oli meile va\u0308ga suur kui selgus, et Rogainil anti kaks kiipi kaasa selle pa\u0308rast, et punkte vo\u0303is siis juba eraldi tuua. Kui debu\u0308tante ta\u0308isvarustuses peale saadeti, oli \u201cteada\u201d, et meeskond peab koos olema. Ainus eelis, et kiilakaid pole. Heh, kiilakad pugesid tegelikult peitu kui sadama hakkas, no\u0303rgad \ud83d\ude09.\nKorraldajate kapsaaeda vo\u0303iks saata pa\u0308ris mitu head kivi. Kui reeglid seatakse, siis reeglid olgu u\u0308ks-u\u0308heselt mo\u0303istetavad ning kehtigu kogu u\u0308rituse va\u0308ltel u\u0308htemoodi, ko\u0303igile. Ega muud polegi, et me vo\u0303ime omast kogemusest ra\u0308a\u0308kida, et ka meie olime selle ekstreemse ilmaga rajal, muide. Riiete vahetus ja varustuse va\u0308hendamise vo\u0303imalus oleks pidanud juba teele saadetud meeskondadega vo\u0303rreldes vo\u0303rduma va\u0308hemalt u\u0308he ringi elude kaotamisega, on see siis ohutusega seotud vo\u0303i tervisega. Lihtsalt selline vahema\u0308rkus. Oli ju ka Tu\u0308mleri raja meeskondi teele saadetud ja samuti varustuses. Aga aitab virisemisest. Nagu sai juba mainitud, siit on ko\u0303igil midagi o\u0303ppida..."}, {"text_idx": "#000014", "text": "Muide, siia ka u\u0308ks kasutu fakt: Vastutegevuses oli kokku 3 autot, 7 meest ja kui ma\u0308lu ei peta,siis nad korjasid 140 elutalongi."}, {"text_idx": "#000016", "text": "O\u0308o\u0308sel veel teel koju u\u0308ritas Aivo oma kallile kaasale viimase 36 tunni la\u0308bikogetut kirjeldada, kuid viimane ei olnud va\u0308ga jutualdis. Selgus, et Aivo pa\u0308evane Ja\u0308gala jo\u0303e mudaravi aroom ajas Jaanal nii iiveldama, et mo\u0303ttes vaid, kas ta jo\u0303uab piisavalt kiiresti o\u0303igel hetkel auto pidama. No eks oli la\u0308bielatud nii mo\u0303ndagi...\nRene puges telki oma kallima ko\u0303rvale."}, {"text_idx": "#000018", "text": "Erna matka debu\u0308u\u0308t on tehtud!\nJa siis to\u0303siasi: \u201eNad arvasid, et nad on rattavo\u0303istlusel...\u201c\nPorter Racing meeskond saavutas Erna matkal 36h Hauka rajal 3. koha. Diplomid, vasaku ka\u0308ega ka\u0308e surumine \u2013 su\u0308damest su\u0308damesse, kui keegi ei tea; ja siis see kripeldus, mis ja\u0308i..."}, {"text_idx": "#000020", "text": "\u201cPorter Racing rattatiim, paneb asja tasku siin!\u201d"}, {"text_idx": "#000022", "text": "Ta\u0308name so\u0303pru, kaasaelajaid, fa\u0308nne ja konkurente, ilma teieta oleks oluliselt keerulisem olnud."}, {"text_idx": "#000029", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]